اعتقلت السلطات الأمنية بمليلية المحتلة، 5 دراري مغاربة، بعدما احتج ما يقارب الـ30 قاصرا أمام مركز إيواء القاصرين اللي ماخلاهومش يدخلو يباتو. الاحتجاج كان بعدما جاو القاصرين قبل الـ10 دالليل بشوية وبغاو يدخلو، لكن إدارة المركز رفضات تدخلهم فديك الساعة، وبعدها مباشرة بداو كيحتجو، وجاو البوليس باش يفرقهوم واعتاقلو 5 منهم داوهم لمركز خاص باللاجئين وحطهوم فيه. وكيعانيو المئات من القاصرين المغاربة فمليلية من تعسف البوليس الصبليوني اللي كيحكَر عليهم، أمام صمت المنظمات الحقوقية الإسبانية. 
سلطات مليلية شدات 5 قاصرين بعدما احتجو على مركز إيواء ماخلاهومش يدخلو يباتو 